ΓΡΑΠΤΗ ΕΡΩΤΗΣΗ E-1022/97 υποβολή: Hiltrud Breyer (V) προς το Συμβούλιο (24 Μαρτίου 1997)

Θέμα: Κίνδυνοι για την υγεία από τρόφιμα που παράγονται με μεθόδους γενετικής μηχανικής

Οι W. Doerfler και R. Schubbert δημοσίευσαν μια έρευνα σχετικά με την λήψη DNA που προέρχεται από την τροφή στο πεπτικό σύστημα των θηλαστικών (W. Doerfler/R. Schubbert: Medizinisch-genetische Implikationen. Aufnahme fremder DNA όber den Gastrointestinaltrakt. Στο περιοδικό Deutsches Δrzteblatt - Δrztliche Mitteilungen αριθ. 25/26, Κολωνία 1994). Οι Doerfler και Schubbert καταλήγουν, αντίθετα προς την κρατούσα θεωρία, στο συμπέρασμα ότι το DNA που εισέρχεται με την τροφή στο πεπτικό σύστημα δεν καταστρέφεται εντελώς με τη χώνευση αλλά ορισμένα μικρά τμήματά του, μεγέθους έως 1/4 του αρχικού DNA, περνά στο πεπτικό σύστημα, καθώς επίσης γονιδιακές αλληλουχίες. Αυτό το DNA μπορεί να εισαχθεί σε μικροοργανισμούς και μικρόβια και να ανασυνδυασθεί. Το εξωγενές αυτό DNA βρέθηκε επίσης σε αιμοκύτταρα και κατέστη δυνατό να απορροφηθεί επίσης από δέκτες των μυικών κυττάρων.

1. Ποιά είναι η εκτίμηση του Συμβουλίου όσον αφορά τον κίνδυνο από το ενδεχόμενο να περάσουν κωδικοποιημένα στο εξωγενές DNA λευκώματα σωματικών κυττάρων και μικροοργανισμών στο ανθρώπινο σώμα;

2. Συμφωνεί το Συμβούλιο με την εκτίμηση ότι πρέπει να επανεκτιμηθούν ιδίως οι ανθεκτικότητες σε αντιβιοτικά οι οποίες υπάρχουν ως γονίδια δείκτες σε διαγονιδιακά ωφέλιμα φυτά;

3. Ποιά είναι η θέση του Συμβουλίου έναντι του ενδεχομένου να διασταυρωθούν κατόπιν και μικρόβια που είναι ανθεκτικά στα αντιβιοτικά μέσα στον ανθρώπινο οργανισμό;

4. Μήπως θα έπρεπε, λόγω της απόκτησης αυτών των νέων επιστημονικών γνώσεων, να επανεξετασθεί και ενδεχομένως να αποσυρθεί η άδεια κυκλοφορίας στην αγορά του γενετικώς τροποποιημένου αραβοσίτου του Novartis (παλαιότερα: Ciba-Geigy και Sandoz) που είναι ανθεκτικός στην αμπλικιλίνη;

5. Συμμερίζεται το Συμβούλιο την άποψη ότι θα έπρεπε τουλάχιστον να αποφεύγονται τα γονίδια που είναι ανθεκτικά στα αντιβιοτικά στην περίπτωση των διαγονιδιακών ωφέλιμων φυτών;

6. Είναι διατεθειμένο το Συμβούλιο να λάβει μελλοντικά υπόψη, κατά την προσεχή έγκριση της κυκλοφορίας στην αγορά γενετικώς τροποποιημένων και παραχθέντων τροφίμων, τις νέες αυτές επιστημονικές γνώσεις;

7. Συμφωνεί το Συμβούλιο με την εκτίμηση ότι γενικότερα με την βοήθεια των νέων επιστημονικών γνώσεων η μεταφορά γενετικού υλικού πέρα από τους φραγμούς που διαχωρίζουν τα είδη αποτελεί κίνδυνο per se, λόγω του διαρκούς κινδύνου της πιθανής σύνθεσης αλλεργιογόνων ουσιών μετά τον ανασυνδυασμό τους;

Απάντηση (14 Ιουλίου 1997)

Το Συμβούλιο δεν έχει λάβει γνώση της έρευνας που αναφέρει η κα βουλευτής και συνεπώς δεν είναι σε θέση να σχολιάσει ή να συνάγει συμπεράσματα.

Υπενθυμίζεται εξ άλλου στην κα βουλευτή ότι προβλέπονται διάφορες διαδικασίες επιστημονικού ελέγχου πριν από τη διάθεση στην αγορά τροφίμων που παράγονται με μεθόδους γενετικής μηχανικής, και σε εθνικό και κοινοτικό επίπεδο κατά την υποβολή αιτήσεων για τη διάθεση στην αγορά.

Εξα άλλου στο άρθρο 16 της οδηγίας 90/220/ΕΟΚ επιτρέπει τνν επανεξέταση της έγκρισης για τη διάθεση στην αγορά που έχει ήδη χορηγήσει κράτος μέλος, εάν συντρέχουν σντικειμενικοί λόγοι βάσει των οποίων ένα προϊόν για το οποίο έχει δοθεί επίσημη άδεια θέτει σε κίνδυνο την ανθρώπινη υγεία ή το περιβάλλον.